b'\n_START_ARTICLE_\nJana Ambro\xc5\xbei\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nPo zaklju\xc4\x8deni gimnaziji je leta 1985 diplomirala na Filozofski fakulteti v Ljubljani iz Angle\xc5\xa1kega jezika s knji\xc5\xbeevnostjo in Nem\xc5\xa1kega jezika s knji\xc5\xbeevnostjo. Trenutno \xc5\xbeivi in dela na Bledu. Od leta 2004 doma skrbi za svojo h\xc4\x8derko Majo, ki boleha za cerebralno paralizo. Je \xc4\x8dlanica Dru\xc5\xa1tva slovenskih knji\xc5\xbeevnih prevajalcev.\n_START_SECTION_\nKariera\n_START_PARAGRAPH_\nPreden je postala samostojna prevajalka, je delala v turizmu kot komercialistka, vodja hotelske prodaje, bila pa je tudi vodja Festivalne dvorane in kongresnega biroja, od leta 1991 in naslednjih 13 let je na Srednji gostinski in turisti\xc4\x8dni \xc5\xa1oli Radovljica pou\xc4\x8devala angle\xc5\xa1\xc4\x8dino. Od leta 2004 pa je samostojna prevajalka ter dela od doma. Najve\xc4\x8d prevaja knji\xc5\xbeevnost.'